Teabepäev kogukondadel "Oleme kriisideks valmis!" Pedja meiereis
2023-06-07 17:00 - 20:00 UTC | Pedja meierei
Jõgevamaa Arendus- ja Ettevõtluskeskus koostöös Päästeameti ja Eesti Punase Risti Jõgeva seltsiga kutsub kogukondi teabepäevale „Oleme kriisideks valmis!“
30. mail kl 18:00 Kalevipoja muuseumis
31. mail kl 18:00 Voore koolimajas
7. juunil kl 17:00 Pedja meiereis
8. juunil kl 18:00 Lustivere kultuurimajas
Soovime üksikisikutele ja kogukonnale anda vajalikke teadmisi erinevate kriisiolukordade ennetamiseks ja kriisidega toimetulekuks.
Teabepäeval osaleja saab ülevaate:

üksikisiku ja kogukonna kriisivalmidusest;
kogukonna kriisimeeskonnast ja nende kriisirollidest;
üksikisiku ja kogukonna kriisivarude kaardistamisest ja planeerimisest;
infovahetusest kriisiolukordades;
kogukonna kriisikeskusest (kerksuskeskusest) ning selle vajadusest.

Lisaks käsitleme Kalevipoja muuseumis ja Lustivere kultuurimajas toimuval teabepäeval üksikisiku ja kogukonna meditsiinialast valmisolekut (millised ravimid peaksid varuks olema, kuidas anda esmast abi jne).
Tutvustame ka peagi avatava Kodanikuühiskonna innovatsioonifondi taotlusvooru tingimusi.
Teabepäev kestab ca 3 tundi ja on tasuta. Teemade vahel on kohvipaus. Koolitajate poolt on osalejatele vajaliku teabega infolehed.
Koolituse viivad läbi Päästeameti Lõuna päästekeskuse ennetuspartner Elari Kliiman ja Eesti Punase Risti Jõgevamaa seltsi liige Ene Viitkin.
Lisainfo: Kersti Kurvits, vabaühenduste konsultant, tel 5208423, kersti@jaek.ee või Maie Puusepp, turvalisuse spetsialist tel 502 7121, maie@jaek.ee

Teabepäev kogukondadele "Oleme kriisideks valmis" Lustivere kultuurimajas
2023-06-08 18:00 - 21:00 | Lustivere Kultuurimaja, Lustivere kultuurimaja, Põltsamaa vald, Eesti

Teabepäev kogukondadele "Ettevõtlus kogukonnas" 9. mail Koigi mõisas Järvamaal
2023-06-09 09:30 - 15:00
Kutsume vabaühendusi, kogukonnaliikmeid, ettevõtjaid, KOV esindajaid ja kõiki huvilisi järjekordsele teabe- ja inspiratsioonipäevale „Ettevõtlus kogukonnas“.
Järva-, Jõgeva- ja Viljandimaa ühine ettevõtlike kogukondade teabepäev toimub seekord Järvamaal 9. juunil Koigi mõisas.
Kes ei saanud osaleda 3. mail Kuremaal toimunud samalaadsel üritusel, siis nüüd on võimalus uuesti osaleda. Seekord on aga lisandunud ka kogukonnanäited Viljandi- ja Järvamaalt.
Ootame kõiki kolme maakonna huvilisi arutama, kuidas kogukonnas ühiselt ja majanduslikult edukalt toimetada, et kasu saaksid kõik osapooled – nii elanikud, ettevõtjad kui omavalitus.
Teabepäeval tutvustab Olavi Israel Viljandis asuva Kesk- Eesti ettevõtlusinkubaatori pakutavat tuge kogukondadele, Valma, Käru ja Umbusi küla tutvustavad oma kogukonnaprojekte ning räägime ka TÜ Energiühistu tegemistest. Lisaks erinevate kogukondadele mõeldud toetusvõimaluste tutvustus.
Päeva juhi Mari-Liis Dolenko abiga kogume ajurünnakus ideid, milliseid tegevusi ja teenuseid kogukonnad võiksid ühiselt osutada ja millist tuge nad ettevõtluse ja ühise tegutsemise juures vajaksid.
Teabepäev on tasuta. Osalemiseks on vajalik eelregistreerimine lingil https://forms.gle/6XVvSWf8bauT5WoX9
Päevakava:
9:30-10:00 Kogunemine ja tervituskohv
10:00-10:20 Teabepäeva avamine
Toomas Tammik, SA Järvamaa nõukogu esimees, Järva vallavanem
10:20-11:00 Kesk-Eesti ettevõtlusinkubaator ja kogukondadele pakutavad
teenused
Olavi Israel, Kesk- Eesti ettevõtlusinkubaatori juhataja
11:00-12:15 Räägime kogukonnateenustest:
Kätrin Kell, Anne Schvede- MTÜ Valma külaselts
Elari Hiis – Käru küla kogukonnaprojekt
Märt Helmja- TÜ Energiaühistu
Jako Jaagu – Umbusi küla kogukonnaprojekt
12:15-13:00 Lõuna
13.00-13.45 Teisi tugi- ja rahastusvõimalusi kogukondadele
– Praegused ja tulevikuteenused arenduskeskustelt
– Kogukonna rahastusvõimalused LEADERilt
– Kogukonna rahastusvõimalused KÜSKilt, KOPilt jms
13:45-14:45 Ajuraju: Milliseid teenuseid võiksid kogukonnad ühiselt
osutada? Millist tuge saaks pakkuda inkubaator?
Ideede genereerimine ja ettekanded
14:45-15:00 Kokkuvõte ja päeva lõpetamine
Küsimused ja vastused, haara nööbist ja võrgustu!
Päeva modereerib Mari-Liis Dolenko.
Lisainfo: Kersti Kurvits, vabaühenduste konsultant, tel 520 8423, kersti@jaek.ee

Kesk-Eesti Ettevõtluskonverents
2023-08-31 10:00 - 15:00

KOP sügisvooru infopäev
2023-09-05 10:00 - 13:00 | Veebiseminar, Veebiseminar
KOP 2023 sügisvooru infopäev taotlejatele toimub Zoomi veebikeskkonnas 5. septembril kl 10 – 13.
Tutvustatakse kohaliku omaalgatuse programmist toetuse taotlemise tingimusi, vaadatakse koos üle taotlusvormi täitmine veebikeskkonnas https://etoetus.rtk.ee ja kuulatakse nõuandeid maakondlike hindamiskomisjonide liikmetelt.
Eelnev registreerimine ei ole vajalik. Link infopäeval osalemiseks on siin https://us02web.zoom.us/j/86237111648?pwd=[REDACTED]
Lisainfo: Kersti Kurvits, KOP maakondlik menetleja, tel 5208 423, e-post: kersti@jaek.ee

KOP sügisvooru infopäev
2023-09-06 14:00 - 17:00 | Veebiseminar, Veebiseminar
KOP 2023 sügisvooru infopäev taotlejatele toimub Zoomi veebikeskkonnas 6. septembril kl 14 – 17.
Tutvustatakse kohaliku omaalgatuse programmist toetuse taotlemise tingimusi, vaadatakse koos üle taotlusvormi täitmine veebikeskkonnas https://etoetus.rtk.ee ja kuulatakse nõuandeid maakondlike hindamiskomisjonide liikmetelt.
Eelnev registreerimine ei ole vajalik. Link infopäeval osalemiseks on siin https://us02web.zoom.us/j/83683697029?pwd=[REDACTED]
Lisainfo: Kersti Kurvits, KOP maakondlik menetleja, tel 5208 423, e-post: kersti@jaek.ee

KOP sügisvooru infopäev
2023-09-07 17:00 - 20:00 | Veebiseminar, Veebiseminar
KOP 2023 sügisvooru infopäev taotlejatele toimub Zoomi veebikeskkonnas 7. septembril kl 17 – 20.
Tutvustatakse kohaliku omaalgatuse programmist toetuse taotlemise tingimusi, vaadatakse koos üle taotlusvormi täitmine veebikeskkonnas https://etoetus.rtk.ee ja kuulatakse nõuandeid maakondlike hindamiskomisjonide liikmetelt.
Eelnev registreerimine ei ole vajalik. Link infopäeval osalemiseks on siin https://us02web.zoom.us/j/83085782010?pwd=[REDACTED]
Lisainfo: Kersti Kurvits, KOP maakondlik menetleja, tel 5208 423, e-post: kersti@jaek.ee

Jõgeva vallavalitsuse ja kogukondade kohtumine innovatsioonifondi taotlusvooru jaoks
2023-09-13 18:00 - 19:30 | JAEKi seminariruum, Aia tn 2, Jõgeva, 48306, Eesti
Kodanikuühiskonna innovatsioonifond toetab vabaühenduste taotlusi kogukonna ja kohaliku omavalitsuse koostöös planeeritud projektide toetamiseks, mille eesmärk on tõsta kogukondades elanikkonnakaitse võimekust ja kriisideks valmisolekut.
Jõgeva vallavalitsus ja Jõgevamaa Arendus- ja Ettevõtluskeskus ootavad Jõgeva valla MTÜsid, päästeseltse, seltsinguid ja teisi huvitatud kogukondi, kes sooviksid taotlusvoorust rohkem teada ja sealt toetust küsida, 13. septembril kell 18.00 Jõgevamaa Arendus- ja Ettevõtluskeskuse (JAEK) seminariruumi Aia tn 2, II korrusel.
Arutame koos valla esindajatega elanikkonnakaitse ja kriisideks valmistumise hetkeolukorda ja vajadusi Jõgeva vallas ja saab konsulteerida valla esindajatega oma projektiidee sobivus valla plaanidega. Samuti vaatame koos üle ka taotlemise tingimused ja taotlusvormi täitmise.
Lisainfo: Erki Teder, kontaktisik Jõgeva vallas, tel 5283184, erki.teder@jogeva.ee;
Kersti Kurvits, JAEKi MTÜde konsultant, tel 520 8423, kersti.kurvits@jaek.ee
Innovatsioonifondist saab toetust taotleda:

kohaliku tasandi elanikkonnakaitse vajaduste väljaselgitamiseks (nt arutelud, ümarlauad, kriisirollide kaardistamine ja loomine, kriisivalmiduse liidrite määramine jne) kui need ei ole varasemalt teada või kogukonnas kokku lepitud

ja kui kohaliku tasandi elanikkonnakaitse vajadused on välja selgitatud, siis

konkreetsete elanikkonnakaitse vajaduste rahastamiseks (nt teenuste tellimine, inventari soetamine, elektri varustuskindluse tagamine, kriisivarude kaardistamine, vahendite soetamine ja täiendamine, kriisiplaani koostamine, varjumiskohad ja -kindlus jne).

Taotlejaks saab olla mittetulundusühing või seltsing, kes tegutseb avalikes huvides. Jõgeva vallal on voorus vabaühendustele jagada toetuseks kuni 13459 eurot.
Vaata rohkem infot taotlusvooru kohta KÜSKi kodulehel https://kysk.ee/taotlejale/toetused-vabauhendustele/taotlusvoorud/kif23/

JAEK Avatud uste päev
2023-09-18 14:00 - 17:00
Hea kolleeg ja koostööpartner!

Meil on hea meel, et oled alati leidnud tee Jõgevamaa Arendus- ja Ettevõtluskeskusesse!

Ilmselt oled märganud, et me kolisime taas, nüüd asume Jõgeval, Aia 1 II korrusel. Et teekond paremini meelde jääks, ja et JAEKi koostöövõimalustest parem ülevaade saada, siis ootame Sind avatud uste päevale 18. septembril kell 14.00-17.00. Astu läbi Sulle sobival ajal. Näitame uusi kontoreid, räägime oma tegemistest, arutame koostöövõimalusi ja proovime kohalikke suupisteid.

Tule, ja võta kolleeg kaasa!

KOP aruannete koostamise infopäev
2023-09-20 15:00 - 17:00 | Veebiseminar, Veebiseminar
KOP aruannete koostamise infopäev toetuse saanutele toimub kolmapäeval, 20.09 kell 15.00-17.00 Zoomi veebikeskkonnas.
Tutvustame aruande koostamise nõudeid, aruandevormi täitmist veebikeskkonnas, nõutavaid lisa- ja tõendusmaterjale.
Eelnev registreerimine pole vajalik, link infopäeval osalemiseks: https://us02web.zoom.us/j/83738026530?pwd=[REDACTED]
Lisainfo: Kersti Kurvits, KOP maakondlik menetleja, tel 5208 423, e-post: kersti@jaek.ee

Ettevõtlusnädal
2023-10-02 08:00 - 2023-10-06 17:00 | Üle Eesti
Tutvu programmiga ja leia endale sobiv üritus SIIT
Jõgevamaa põnev programm on SIIN
Koostööpartnerid: Töötukassa, Maakondlikud Arenduskeskused MTÜ

Jõgevamaa ettevõtluspäev 2023
2023-10-05 13:00 - 18:30 | Kuremaa loss, Kuremaa loss, Jõgeva maakond, 48445, Eesti
Toetusvõimalused ettevõtjatele:
13.00 registreerimine, tervituskohv
13.15 MESi laenud ja käendused investeeringute rahastamiseks- Marina Kütt, MESi analüütik
13.45 EIS olemasolevad ja tulevased toetused- Karry Kukk, võtmekliendihaldur
14.15 KIKi toetused uuel rahastamisperioodil- Ööle Janson, toetuste ja teenuste osakond
14.45 kohvipaus
15.00 PRIA ettevõtlustoetused maapiirkonnas tegutsevatele ettevõtetele- Allar Korjas, Regionaal- ja põllumajandusministeerium
15.40 LEADER kavandatavad toetused ettevõtetele, Aive Tamm, Jõgevamaa Koostöökoja juhatuse liige
16.00 kohvipaus

Seminar kell 16.30-18.30
„Suur ja väike ettevõtja muutuvas maailmas“- Juko-Mart Kõlar Tartu Ülikooli Viljandi kultuuriakadeemia direktor
Osalemiseks vajalik registreerimine kuni 02.10.2023
Registreeri siin.

Bolti asutaja Martin Villig tuleb Jõgevamaa kooliõpilastele külla
2023-10-06 14:00 - 18:00 | Jõgeva Kultuurikeskus, Aia 6

Eesti rahvamajade nädal
2023-10-16 08:00 - 2023-10-22 17:00
Eestimaa Rahvamajade Nädal pealkirjaga KOOSTÖÖ
16.-22.10.2023
Osalejad: Kõik Eestimaa rahvamajad
Sihtgrupp: kohalikud inimesed, noortest kuni eakateni välja, inimesed üle Eesti.
Eesmärk: Tõsta inimeste teadlikkust rahvamajade vajalikkusest ja olulisusest, tagada kultuuri ja rahvusliku identiteedi hoidmine ja rahvamajade areng.

Jõgeva lapsevanemate kool
2023-10-18 17:30 - 20:00 | Lasteaed Karikakar, Pae 2, Jõgeva
Kuidas hoida paarissuhet.
Osalustasu 2 eurot saab maksta kohapeal. Registreerimine: jogevamaa.tugiteenused@gmail.com

Praktiline tehisintellekti tööriistade koolitus
2023-10-23 13:00 - 16:30
Koolitusele on osalema oodatud kõik soovijad, eriti need, kes ei ole veel AI tööriistadega väga tuttavad. Alustame ABC-st ja lepime kokku, et rumalaid küsimusi ei ole! Koolitusel osalemiseks on vajalik internetiühendusega arvuti kasutamise võimalus koolituse ajal.
Tutvume tehisintellekti maailmaga ja õpime, kuidas kasutada ChatGPT ja Google Bard tehnoloogiaid erinevates valdkondades (teksti- ja sisuloomes, projektide ettevalmistamisel ja turundustegevustes).
Koolitusel:

Saate praktilised oskused ChatGPT ja Google Bard tehnoloogiate kasutamisel.
Õpite, kuidas neid tehnoloogiaid saab rakendada teksti- ja sisuloomes, projektide ettevalmistamisel ja turundustegevustes.
Suurendate oma teadmisi tehisintellekti võimalustest ja sellest, kuidas neid oma igapäevatöös ära kasutada.
Teete praktilisi harjutusi, saate elulisi näiteid ja teil on võimalus koolitajale töö käigus küsimusi esitada.
Sukeldute tehisintellekti põnevatesse võimalustesse ja rikastate oma oskuste pagasit!

Koolitajast:
Koolituse viib läbi Jaanus Kikas, kel on pikaajalised kogemused nii turunduses kui tehisintellekti rakendamises. Ta on lõpetanud ettevõtluse erialal Inglismaa North Warwickshire ja Hinckley kolledži ning omandanud digitaalturunduse teadmisi Oxfordi turunduskolledžis. Jaanuse igapäevatöö hõlmab aktiivselt tehisintellekti vahendite kasutamist. Oma koolitustel suudab ta jagada nii teoreetilisi teadmisi kui ka praktilisi oskusi, mida ta on omandanud läbi pikaajalise kogemuse turunduses ja tehisintellekti rakendamises.
Koolituse kuupäev ja kellaaeg: 23. oktoober, kell 13:00 – 16:30
Koht: Bonifatiuse Gildi saal Viljandis (Väike -Turu 8, II korrus) ja veebis osalejatele Zoom keskkond (hübriidkoolitus, kohapeal ja veebis)
Viljandis, kohapeal saab osaleda kuni 20 osalejat. Zoom keskkonnas osalejate arvul piiranguid ei ole. Märgi oma eelistus registreerimisvormis!
Koolituse hind: 20 eurot osaleja kohta
Registreerimine SIIN
Registreerimise viimane tähtaeg 18.10 kell 17:00
Pärast registreerimist saadame teile ettemaksuarve, mille saate tasuda enne koolituse kuupäeva. Arve saatja: SA Viljandimaa Arenduskeskus Selgitus: Arve number
Koolitusel osalemise link saadetakse arve tasunud osalejatele esmaspäeva, 23. oktoobri hommikul. Kui sa ei ole saanud koolitusel osalemise linki 23.oktoobri kella 11-ks, anna sellest korraldajatele teada helistades 5208423 või kirjutadeskersti@jaek.ee
👩‍💻🧑‍💻Kas mäletad veel seda aega, kui sa arvasid, et ei hakka mitte kunagi internetti kasutama? Õpime koos interneti kasutamist uut moodi!

Ringmajanduse ja innovaatilise toidu HÄKATON
2023-11-02 11:30 - 16:00 | Luua Metsanduskool, Luua asula
Häkaton on sündmus, mis aitab leida uuenduslikke lahendusi keerukatele probleemidele. Ringmajandusele ja innovaatilisele toidule keskenduv häkaton toob kokku uuendusmeelsed ideed.

Üha enam vajab maailm uusi ideid, kuidas säästa loodusvarasid ja leida viise jätkusuutlikkuse tõstmiseks. Kesk-Eesti ettevõtlusinkubaator on sihiks võtnud ringmajanduse arendamise. “Oleme inkubaatorina tegutsenud natuke üle aasta ja täitnud geograafilise tühimiku, sest tegutseme just Kesk-Eestis. Ühendame kolme maakonda – Järva, Jõgeva ja Viljandi maakonda,” kirjeldab Olavi Israel, Kesk-Eesti ettevõtlusinkubaatori juhataja.
Häkatoni viib läbi Kesk-Eesti ettevõtlusinkubaator koos Tehnopol Startup inkubaatori meeskonnaga ja osalemine on kõigile tasuta. Küll aga on vajalik eelnev registreerimine siin.
Loe rohkem Postimehe artiklist: Häkaton otsib ringmajanduse ja innovaatilise toidu ideid (postimees.ee)

Jõgevamaa parimate ettevõtete ja kodanikuühenduste tunnustamisõhtu
2023-11-17 18:00 - 21:00 | Puurmani mõis, Puurmani alevik, Põltsamaa vald, Eesti
17. novembril kell 18.00 antakse Puurmani mõisas üle tunnustused Jõgevamaa 2023. aasta parimatele ettevõtetele ja kodanikuühendustele.
Tunnustust jagatakse 6 kategoorias ettevõtetele ja 4 kategoorias kodanikuühendustele.
Tunnustused annab välja Jõgevamaa Arendus- ja Ettevõtluskeskus koos Jõgeva, Mustvee ja Põltsamaa vallaga.
Üritus on kutsetega.

Kestliku Turismi Koolitus "Üheskoos Rohelisemaks"
2023-11-21 09:00 - 13:30 | Kalevipoja muuseum
Lõuna-Eesti Turismiklaster kutsub Sind osalema kestliku turismi koolitusele „Üheskoos rohelisemaks“, mis toimub 21. novembril kell 9.00-13.15 Kalevipoja Kojas, Kääpal.
Kui meil on üldiselt teada, miks on vaja olla keskkonnahoidlik ning mida on selleks vaja teha, siis mida see praktikas tähendab? Kuidas päriselt kulutada vähem energiat ja panna külastajad jäätmeid sorteerima? Uurime ja otsime lahendusi praktilistele probleemidele.
Koolitust viib läbi Janika Ruusmaa, kes on Tartu Keskkonnahariduse Keskuse juhataja, pikaaegne praktik keskkonnateadliku organisatsiooni juhtimises, läbinud koolitaja roheoskuste koolituse ning omandamas mikrokraadi rohepöörde juhtimises.
Koolitus on tasuta!

Inspiratsiooni kohvihommik taaskasutusrõivabrändi REDIS loojaga
2023-11-21 10:00 - 12:00 | JAEKi seminariruum, Aia tn 2, Jõgeva, 48306, Eesti
Key Külaots on Estonian Fashion Festivali juht ja keskkonda säästva rõivabrändi REDIS asutaja ja disainer. Moefestivali juhina on Key südameasjaks aidata Eesti disaineritel muutuda oma tegevuses üha jätkusuutlikumaks, mistõttu on ta kogu festivaliga võtnud suuna jätkusuutlikkusele. Rõivabrändi REDIS lõi Key soovist, mitte ühtegi uut rõivast maailma juurde toota ning seetõttu kasutab ringluses olevaid materjale neid ümber disainides.
INKUBAATORI KOHVIHOMMIK on Kesk-Eesti ettevõtlusinkubaatori korraldatav üritussari, mis on ettevõtjalt ettevõtjale kogemuslugude vahetamise tund.
Sündmus on tasuta, registreeri end siin: https://forms.gle/LpTkncBJbcZRcyHw8

Jõgevamaa Arenduskeskus, Järvamaa SA ja EASi ja KredExi ühendasutus kutsub ettevõtjaid DigiSeminarile – Küberturvalisus!!
2023-11-22 11:00 - 15:30 | Pajusi Mõis
Kolmas DigiSeminar toimub 22. novembril Pajusi Mõisas, Pajusi, 48224 Jõgevamaa, asukoha leiad SIIT!
Registreeru seminarile hiljemalt 19.novembriks!
Tule kuulama ja saa teada:

Kas odavam on küberrünnet ennetada või tegeleda tagajärgedega?
Mida teha, et küberründed ei kimbutaks?
Kuidas ennast kaitsta?
Ülevaade ühes ettevõttes toimunud küberrünnaku juurdlusest.
Kuidas täpsemalt küberrünnak aset leidis?
Milline nägi välja küberründe juurdlus?
Kui suured otsesed ja kaudsed kulud kaasnesid küberründe juurdlusega?

Päevakava:
11.00 – 11.30 Kogunemine ja tervitus amps
11.30 – 11.45 Avasõnad (EAS ja Jõgevamaa arendus-ja ettevõtluskeskus)
11.45 – 12.45 Harri Uljas OIXIO küberturbe konsultant/insener. „Kui kalliks võib minna küberintsidendi lahendamine“

Ülevaade ühes ettevõttes toimunud küberrünnaku juurdlusest.
Kuidas täpsemalt küberrünnak aset leidis?
Milline nägi välja küberründe juurdlus?
Kui suured otsesed ja kaudsed kulud kaasnesid küberründe juurdlusega?
Kas odavam on küberrünnet ennetada või tegeleda tagajärgedega?
Mida teha, et küberründed ei kimbutaks?

12.45 – 13.30 Sirutuspaus koos toekama ampsuga
13.30 – 15.00 Jürgen Erm – CYBERS, tegevjuht. Diana Sosnovski – EstHus OÜ, juhatuse liige. Lahkame küberrünnete mõju ettevõtetele ning arutame kuidas ennast kaitsta. Kogemuslood elust enesest ja ITL küberturbe kampaaniast.
15.00– 15.10 Lõpusõnad
Esinejad:
Harri Uljas, küberturbe konsultant ja insener. Harri endast: Olen üle 15 aasta IT valdkonnas tegutsenud küberturbe konsultant ja tehniline insener. Olen oma olemuselt hea teoreetik ja veel parem praktik, kes suudab kõik lennukad ideed ka päriselt ellu viia. Viimastel aastatel on minu üheks suureks eesmärgiks tõsta ettevõtetes küberturvalisuse teadlikust läbi erinevate koolituste, seminaride ja konsultatsioonide.
Jürgen Erm, CYBERS, tegevjuht. Jürgen endast: Olen omandanud oma karjääri jooksul mitmesuguseid kasulikke teadmisi ja kogemusi küberturbe strateegiate, intsidentide halduse ja turvapraktikate alal. Minu eesmärgiks on aidata ettevõtetel tunda end turvaliselt tänapäevases digitaalses keskkonnas, luues koostöös tõhusaid lahendusi.
Diana Sosnovski, EstHus OÜ juhatuse liige ja osanik. Olen vastutav EstHus OÜs personali, finantside ja infotehnoloogia eest. Meie ettevõte on Skandinaavias ja Baltimaades ainus puitmajatehas, kus maju valmistatakse MHM – Massiv-Holz-Mauer® (ristkiht-naelpuit) tehnoloogiat kasutades. See liimi ja keemikaalide vaba tehnoloogia võimaldab pakkuda meie klientidele hea sisekliimaga tervisliku elukeskkonda. Samuti oleme esimene majatehas kellel on nii FSC kui ka PEFC tarneahela sertifikaadid, mis annavad tõestust, et puit on pärit vastutustundlikust metsandusest.
Registreeru seminarile

Korteriühistu renoveerimistoetuse infopäev
2023-11-22 16:00 - 18:00
Hea korteriühistu esindaja!
Kutsume sind kortermajade renoveerimise infopäevale, kus räägime energiatõhususest ja jagame kogemusi kortermajade renoveerimise teemal:

Jana Toome KredExist jagab infot ühistule sobivate teenuste, tingimuste, vajalike dokumentide ja ajakava kohta.
Martin Kikas TREAst räägib Tartu kortermajade renoveerimise kogemusest.

Infopäev toimub kolmapäeval, 22.11.2023 kell 16.00–18.00 Põltsamaa lossis (Lossi 1, Põltsamaa).
Osalemine on tasuta. Vajalik on eelregistreeruda vormi kaudu hiljemalt 21.11.
Infopäev toimub koostöös Jõgevamaa Arendus- ja Ettevõtluskeskusega.
Infopäeval toimub pildimaterjali jäädvustamine. Pilte võidakse kasutada KredExi ja BuildEst projektiga seotud kodulehtedel, sotsiaalmeedia kanalites ja teistes turundusmaterjalides.

Ettevõtjate kogemusklubi 2023
2023-11-30 15:30 - 21:00 | Tammemäe Jahimaja
Jõgevamaa mentorklubides osalenute kokkusaamine KOGEMUSKLUBI 2023 toimub 30.11.2023 Trofee Jahimajas www.trofee.ee.
Kavas:

tervituskohv, rõõmus jällenägemine, kogemuste vahetus
seminar „Edu eeldused“?“ lektor Vahur Poolak, mentor, Life Choach
sotsialiseerumine, kogemuste vahetus

#talveilusjõgevamaa
2023-12-05 - 2024-01-06 | Jõgevamaa, Jõgevamaa
Jõgevamaa on tõelises talveilus!
Kutsume kõiki märkama ja pildistama Jõgevamaa vaateid – jõuluvalguses säravaid aknaid, ehitud jõulupuid, külmakargeid vaateid, lumeingleid ja kõike muud. Märka, tee pilt ja postita oma facebooki seinale. Kui lisad juurde märke #talveilusjõgevamaa ja sinu pilt saab kõige rohkem reageeringuid , siis saad kolmekuningapäeval kingituseks korvitäie Jõgevamaal toodetud head-paremat. Lisa postitusele ka asukoht ja toidukorvi saab ka ilu looja.
Märkame talveilu!
NB! Kuigi Facebook laseb üritust planeerida kaks nädalat, võib ilu näha ja pilte postitada igal ajal. Kokkuvõtted ikka kolmekuningapäeval!

Kohvihommik Moonika Siimetsaga
2023-12-15 10:00 - 12:00 | Jõgeva linnaraamatukogu, Rohu 10, Jõgeva, Eesti
Kes ei teaks, filmi „Seltsimees laps“? Aga kes teab, et filmi režissööri Moonika Siimetsa juured on sügaval Jõgevamaa pinnas? Moonika räägib kohvihommikul, miks on põnev olla režissöör ja milliseid filmitrikke võib tema filmides leida!
Registreeri üritusele

Koolitus “KUIDAS LUUA ILUSA VISUAALIGA KAASAHAARAVAT SISU SOTSIAALMEEDIASSE?”
2023-12-20 15:00 - 19:00 | Avinurme Puiduait, Võidu 3, Avinurme
“KUIDAS LUUA ILUSA VISUAALIGA KAASAHAARAVAT SISU SOTSIAALMEEDIASSE?”
AJAKAVA:
14:30 – 15:00 Kogunemine, tee/kohvi ja suupisted
15:00 – 16:30 Esinejaga koolitus
16:30 – 16:45 Vahepaus, tee/kohvi ja puuviljad
16:45 – 18:45 Laastukorvi punumise töötuba
ASUKOHT: Avinurme Puiduait, II korrusel
Osalejate arv on PIIRATUD.
KOOLITUS OSALEJALE TASUTA.
KOOLITUST KORRALDAB JA RAHASTAB: Euroopa Regionaalarengu Fond ja Jõgevamaa Arendus- ja Ettevõtluskeskus.
KELLELE ON KOOLITUS MÕELDUD:
Väikeettevõtjatele, turundusspetsialistidele, müügijuhtidele, sotsiaalmeediahaldajatele, sisuloojatele.
Kõigile neile, kes kasutavad sotsiaalmeediaplatvorme Facebook/Instagram.
Ning, kes soovivad luua ilusaid visuaale ja kaasahaaravat sisu.
KOOLITAJA:
Astra Mäerand on koolitaja, mentor ja sisulooja.
Kes on 10+ aastat olnud väikeettevõtja, sellest 8 aastat kaasasutaja ja turundusspetsialist, abikaasaga koos asutatud ettevõttes Mäerand Grupp OÜ.
Lisaks on Astra ka aktiivne kogukonnaliige Kääpa külas, on Kalevipoja Koda nõukogu liige ning ema kahele vahvale poisiklutile.
Astral on magistrikraad ettevõtluses ja ökonoomikas ning täiendab pidevalt oma teadmisi just turunduse, sotsiaalmeedia kui ka nutifotograafia teemadel.
OSALEJA SAAB KOOLITUSELT:
Millest alustada sotsiaalmeedia sisu loomisel (sisuplaan, mida sisuplaani kirjutada, miks see oluline on, kust leida ideid postituste tegemiseks)
Millest koosneb ideaalne sotsiaalmeediapostitus? (millised on postituse komponendid)
Visuaali loomine – nutifotograafia põhitõed (kuidas kasutada nutitelefoni, et luua professionaalseid tootepilte, praktilised näpunäited valguse, kompositsiooni ja tausta kohta, piltide järeltöötlus)
Praktiline osa I – visuaali loomine koolitaja poolt loodud fotonurgas.
Postituste pealkirjade kirjutamine (millised on postituste tüübid, milline on postituse pealkirja ülesehitus, millised on nipid pealkirjade kirjutamiseks, teemaviidete ehk hashtag’ide kasutamine)
Praktiline osa II – koolitusel osalejad proovivad koostada ennist loodud visuaalile postituse pealkirja, soovi korral jagavad loodud visuaale koos pealkirjaga ka enda sotsiaalmeediakontol, tag’imine, teemaviidete lisamine.
KOOLITUSE LÕPETUSEKS: Arutelu ja küsimustele vastamine.
PEALE KOOLITUST TOIMUB LAASTUKORVI PUNUMISE TÖÖTUBA:
Juhendaja näpunäidete abil saavad kõik õpitoas osalejad selgeks korvipunumise põhitõed: valitakse laastud, punutakse laastust marjakorv ning lõpuks viimistletakse ka oma töö.
Kõigile osalejatele jagatakse korvipunumiseks vajalikud töövahendid ning osaleja lahkub õpitoast omavalmistatud korviga.
Õpitoas valmib marjakorv mõõtudega 10 x 10 cm.
KAASA VÕTTA:
Kui on väikesemaid tooteid, mida pildistada.
Ning hea tuju ja avatud meel.
Oma tulekust anna teada hiljemalt 17.12.2023
Üritusele saab registreerida SIIN: https://forms.office.com/e/GqKELCejgf?origin=lprLink
Kui sul on küsimusi, siis saada need julgelt Anne-Liisile (ürituse korraldaja): anne-liis.narits@jaek.ee
Kiirete küsimuste puhul helista +37257873975

Tasuta koolitus MTÜ juhatuse liikmele
2024-01-10 10:00 - 13:30 | Veebiseminar, Veebiseminar
Tasuta veebisemianr MTÜ juhatuse liikmele
“Milline on loll MTÜ juhatuse liige ja kuidas sellist tiitlit vältida?”
Kui vajad nõu ja abi MTÜ juhatuse liikme ülesannete uurimisel ja soovid vahele jätta vähemalt osa teiste poolt tehtud vigadest ning tahad luua oma ühingus konstruktiivse suhtluskultuuri, oled oodatud õppima
Koolituse aeg: 10.01.2024, kell 10.00 – 13.15 (registreeritud osalejale 72h järelevaadatav)
Koht: veebikeskkond Zoom
Koolituse tulemusena:

tunned juhatuse liikme ülesandeid
oskad analüüsida oma koolitusvajadusi MTÜ juhatuse liikmena
orienteerud paremini ühingu õigusruumis
oskad anda kolleegile konstruktiivselt tagasisidet

Koolitaja: Kaidi Holm
Koolituse hind: TASUTA (kulud katab Targa MTÜ juhi koolitusfond)
Loe lisaks koolituse kohta ja registreeri SIIN

Kesk-Eesti ringbiomajanduse teekaardi koostamise kaasamisüritus
2024-01-23 12:00 - 17:00 | Põltsamaa kultuurikeskus, J. Kuperjanovi 1, Põltsamaa, Eesti
Kui soovid anda oma panuse bioressursside väärindamisse, oled oodatud osalema Kesk-Eesti ringbiomajanduse teekaardi koostamise kaasamisüritusel, mis toimub teisipäeval, 23. jaanuaril 2024 kell 12.00-17.00 Põltsamaa Kultuurikeskuses (Julius Kuperjanovi 1, Põltsamaa).
Avaüritusel jagatakse ringbiomajanduse parimaid praktikaid ning kaardistatakse piirkondlikke väärtusahelaid. Kaasamisüritusele on oodatud ettevõtjad põllumajandus-, metsandus-, kalandus- ja nendega seotud töötlemissektorist ning muud biomajandusega seotud tööstusettevõtted, kes edaspidi on huvitatud ja motiveeritud kirjeldama oma ettevõttepõhiselt toimivat väärtusahelat, arenguvõimalusi ja -vajadusi.
Ürituse päevakava12.00‒12.45 Lõuna 12.45‒12.50 Avasõna. Maimu Kelder, SA Järvamaa 12.50‒13.10 Ringbiomajanduse teekaardi koostamine Kesk-Eestis. Rando Värnik, Eesti Maaülikool 13.10‒13.25 Ülevaade „Kääritusjäägi (digestaadi) ohutus, sobivus mullaparandaja või väetisena kasutamiseks ja kääritusjäägi kasutamise majanduslik tasuvus“ uuringutulemustest. Rando Värnik, Eesti Maaülikool 13.25‒13.45 Ringbiomajanduse põhimõtete rakendamise kogemused ettevõttes OÜ Siidrikoda, Sulev Nõmmann, juhatuse liige 13.45‒14.00 Ringbiomajanduse põhimõtete rakendamise kogemused ettevõttes OÜ Kobrit, Teodor Tõks, Ussimo OÜ, juhatuse liige 14.00‒14.15 Ringbiomajanduse põhimõtete rakendamise kogemused ettevõttes OÜ Fibenol, Katrin Jõgi, kestlikkuse juht 14.15-14.30 Ringbiomajanduse põhimõtete rakendamise kogemused ettevõttes OÜ Tikupoiss, Piret Sepp, tegevjuht 14.30‒14.50 Kohvipaus 14.50‒16.50 Kesk-Eesti kolme maakonna ringbiomajanduse väärtusahelate toimimine ja kitsaskohad 16.50‒17.00 Lõppsõna
Registreerimine on avatud 18. jaanuarini 2024.

Registreeri

Jõgevamaa II loometalgute ideekorje tähtaeg
2024-02-10 | Veebikeskkond, Veebikeskkond, Jõgeva, Estonia
Head vabaühendustes tegutsejad ja kogukonnaliikmed!
Ootame teid taas kaasa rääkima oma kodukoha arengus ja tegemistes. 2022. aasta suvel Sadalas saime kokku Jõgevamaa esimestel loometalgutel, nüüd on 13. aprillil 2024 Esku koolimajas tulemas Jõgevamaa II loometalgud.
Loometalgud on kogukondade häkatoni stiilis kokkusaamine, kus igaüks saab osaleda oma kodukohas olevate kitsaskohtade lahendamises.
Loometalgud saavad alguse lahendamist vajavate ideede/teemade/probleemide kogumisega, hiljem on kõigil võimalus ühineda talle huvipakkuva teema/idee lahendajate meeskonnaga ja talgupäeval tulla kokku ning ühes mentoritega ka neile ideedele lahenduskäik leida.
Idee esitamine on lihtne: kui Sul on probleem, idee või mõte, millele sooviksid koos mõttekaaslastega talgutel lahendust leida, siis anna sellest teada JAEKi veebilehel https://www.jaek.ee/jogevamaa-loometalgud .
Ootame teie ideid ja mõtteid kuni 10. veebruarini 2024.
Oma ideid võivad esitada kõik Jõgevamaa elanikud, rsitatud ideed pannakse pärast 10. veebruari välja JAEKi kodulehele, kus kõik soovijad saavad valida talle huvipakkuva teema ja registreerida end selle lahendajate meeskonda. Talgupäeval 13. aprillil Eskus proovitakse siis ühiselt koos mõttekaaslastega ja mentorite juhendamisel ideedele lahendused leida. Päeva lõpuks valib žürii välja parimad lahendused ja meeskonnad saavad rahalise auhinna oma idee elluviimiseks.
Kui tekkis ideekorje või loometalgute osas küsimusi, helista tel 5208 423 või saada e-kiri kersti.kurvits@jaek.ee.
Loometalguid korraldab Jõgevamaa Arendus- ja Ettevõtluskeskus koos Esku Külaseltsiga. Rahaliselt toetavad LEADER-programm ja Põltsamaa, Jõgeva ja Mustvee vald.

Praktiline koolituspäev: Keskkonnahoidlik sündmuskorraldus - kellele, miks ja kuidas?
2024-02-21 09:45 - 16:00
Alates 01.01.2024 on Eestis avalikel üritustel toidu ja joogi serveerimiseks lubatud kasutada üksnes korduvkasutatavaid anumaid ja söögiriistu. See on üks ühekordse plasti direktiiviga seotud põhimõttelistest muudatustest, mis puudutab nii sündmuste korraldajaid, toitlustajaid kui ka avalikke üritusi registreerivaid kohalikke omavalitsusi. Infopäev annab ülevaate sellest, millised reeglid 1.01.2024 kehtivad, miks neid reegleid vaja on ja milliseid muudatusi see kultuurivaldkonnas kaasa toob.
Koolituspäeva viib läbi Marleen Viidul, kes oli Tartu linnas keskkonnahoidlike sündmuste põhimõtete rakendamise eestvedaja ning on hetkel keskkonnahoidliku sündmuskorralduse koolitaja, nõustaja ja
praktik.
Koolitus toimub 21.02.2024 Jõgeval Kaunide Kunstide Kodus. Koolitusele on oodatud turismiettevõtjad, toitlustajad, ürituste korraldajat ja teised huvilised.
09.45 Kogunemine ja kohvipaus
10.00 Ülevaade 2024 kehtima hakkavatest muudatustest seoses ühekordse plasti direktiiviga. Mis on keskkonnahoidlik sündmuskorraldus ja miks seda vaja on?
12.00 Lõuna
12.45 Kuidas keskkonnahoidlikke põhimõtteid praktikas rakendada?
14.45 Virgutuspaus
15.00 Praktilised näited ja õppetunnid Autovabaduse puiestee, sTARTUp day, Latitude59 ja 13. noorte laulu- ja tantsupeo näitel.
16.00 Päeva lõpp
Osalustasu: 7 eurot (sisaldab kohvipausi, saab tasuda kohapeal)
Registreeri siin
